Legal Document

Category: 331

Text:
20. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β2/24/199 της 3/24 Φεβρ. 1983 (ΦΕΚ Β΄ 76) Αύξηση συντάξεων ΤΣΠ-ΗΣΑΠ σύμφωνα με την 3η ΑΤΑ. 1.Οι συντάξεις των συνταξιούχων του Ταμείου Συντάξεων Προσωπικού ΗΣΑΠ αυξάνονται από 1.1.83 και 1.5.1983 κατά 4,4% σύμφωνα με την 3η ΑΤΑ, όπως καθορίστηκε με την αριθ. 41/54/ 12.1.1983 κοινή απόφαση των Υπουργών Εθνικής Οικονομίας και Οικονομικών και ανάλογα με τις ρυθμίσεις που προβλέπονται στις διατάξεις των παρ. 7, 8, 9, 10, 11 και 12 της Γ. 691/127/Μ13/ 336/25.1.1982 (ΦΕΚ 42/Β΄/3.2.82) κοινής απόφασης των Υπουργών Εσωτερικών, Οικονομικών και Κοινωνικών Υπηρεσιών. 2.Το παραπάνω συνολικό ποσοστό 8,8% θα υπολογισθεί στις συντάξεις που καταβλήθηκαν το μήνα Δεκέμβριο. 39.Η.λ.18-20 Ταμείο Συντάξεων Προσ.Ελλ.Ηλεκτρ.Σιδηροδρόμων Αθηνών-Πειραιώς(ΤΣΠ-ΗΣΑΠ)